Tosandeko hagin basoa

Tosandeko hagin basoa () Palentziako probintziaren iparraldean aurkitzen den baso berezia da, Iberiar penintsula osoan haginen kontzentrazio aipagarriena duena. Montaña Palentina natura parkearen barnean kokaturik dago, Dehesa de Montejo udalerrian.

 Deskribapena 
Tosande haranean Oracada mendiaren (1.819m) iparraldeko magalean zabaldurik dago hagin basoa, 1.300 eta 1.500 metro arteko altueran. Paleozoikoan eratutako lurzoruan aurkitzen da, pagadi zabal batek inguratzen duela. Pagoek hostoa galtzen dutenean soilik ikusten da hagin basoa.

Hagin basoa tertziaroko basoen erlikia kontsideratzen da. Haginak hezetasuna, ferskura eta izala atsegin ditu eta pagoen azpian hazteko baldintza bikainak aurkitzen ditu. Karezko lurzoruak nahi ditu eta iparraldera begira dauden maldak hobesten ditu. Baso itzaltsuak izaten dira, haginez soilik osatuak eta azpia nahiko garbia dutenak.

800 hagin inguru daude, asko mila urte inguru dituztenak, 15 metroko altuera eta 1-1'5 metrotako diametrodunak. Hiru hagin ale berezi ditu.

 Fauna 
Hagin basoan eta inguruan zelai zatiak eta sasitzak aurki daitezke mosaiko eran eta honek fanuari dagokionez bioaniztasun handia egotea ahalbideratzen du. Zuhaitz eta sasi arteko zuloetan hegazti espezie ugari aurkitzen dira, bai eta mirkougaztun eta mustelido ugari ere, adibidez lepahoria.

Kantauriko hartz arrearen eremua ere bada.

 Turismoa 
Babesturiko basoa da eta ibilbideak egokituta eta ongi markatuta daude. Errespetuz jokatzea eskatzen da.

 Mehatxuak 
Animalia landarejale ugari daude hagin haziak eta hagin gazteen hostoak eta kimuak jaten dituztenak. Horregatik hazi ugari sortzen den urteetan ere oso gutxi dira zuhaitz izatera iristen direnak.

 Iruditegia 

 Erreferentziak 

 Kanpo estekak 

Kategoria:Palentzia probintziako geografia
Kategoria:Espainiako basoak
Kategoria:Taxaceae